***DETSKÝ ČIN ROKA 2023***

***Hlasujme za dobré skutky, ktoré urobili deti na Slovensku!***

***Zapojme sa do detskej poroty i do dospeláckej ankety!***

 ***→ do 30. novembra 2023***

***Jedného dňa jeden úžasný chalan z našej školy veľmi pomohol jednej svojej kamarátke.*** *O jeho úžasnom dobrom skutku sme napísali do celoslovenskej ankety Detský čin roka 2023 a výberová komisia dospelých ho nominovala medzi 40 najlepších spomedzi mnohých dobrých skutkov, ktoré deti vykonali.*

**HLASUJME** teda aj **za dobrý skutok žiaka našej školy**. Nájdeme ho v brožúre **v 3. kategórii – Pomoc rovesníkom – list C.**  <https://www.detskycin.sk/files/documents/2023/dcr-brozura-2023-online.pdf>

Príbehy si stačí prečítať v uvedenej brožúre alebo vypočuť na YOUTUBE načítané Katarínou Brychtovou a Ludwigom Baginom: <https://www.youtube.com/playlist?list=PLXW5AgGCikrJzQvRGbQHEWa0_9Wvfg5R4>

**V každej kategórii je potrebné vybrať 1 z 5 príbehov a dať mu svoj hlas.**

**So žiakmi sa do detskej poroty zapojíme v rámci tried a hlasovať budeme spoločne. Bližšie informácie majú poverení učitelia. Hlasovacie lístky, umiestnené na konci vyššie uvedenej brožúry (aj online na** [www.detskycin.sk](http://www.detskycin.sk)**), musia byť odoslané do 30. novembra.**

***Detská porota rozhodne o tom, ktorých osem skutkov získa ocenenie Detský čin roka 2023.* Deti, ktorých dobré skutky získajú najväčšiu podporu detskej poroty, budú ocenené na slávnostnom vyhodnotení projektu v decembri 2023*.***

**POZOR!!! Hlasovať môže aj široká verejnosť, predovšetkým DOSPELÁCI, teda aj Vy, milí rodičia, zamestnanci, priatelia školy a aj Vaši príbuzní. *Prosíme, podporte svojím hlasom tento projekt a dobro*, ktoré vykonali deti. Jeden skutok za všetky kategórie, ktorý získa najväčšiu podporu verejnosti, dostane ocenenie Cena ĽudiaĽuďom.sk.**

**Pravidlá ankety a hlasovanie nájdete tu:** [www.detskycin.ludialudom.sk](http://www.detskycin.ludialudom.sk)

**ĎAKUJEME!**